	

	
THIRRJE PËR APLIKIM PËR PUNËSIM NË S.U.O.GJ. "KOÇO GLIOZHENI" NË POZICIONIN E PUNËS PËR 1 (NJË)  “OPERATORE” 







Bazuar në  Strukturën e  miratuar me vendim bordi Nr. 1, datë 18.12.2025 për“Miratimin e ndryshimeve në strukturën organizative të SUOGj “Koço Gliozheni”, shpallet thirrja për aplikim për pozicionin e lirë të punës: “Operatore” në Sektorin e Menaxhimit të Teknologjisë së Informacionit në SUOGj "Koço Gliozheni"Tiranë.
	Dorëzimi i dokumentave bëhet brenda datës 22 Korrik – 3 Gusht 2026
pranë arkivë-protokollit në  SUOGj "Koço Gliozheni", 
në adresën Blv. “Bajram Curri” 9 (sipër Brrylit), Tiranë (brenda orarit zyrtar)

Pozicioni: “Operatore ” në Sektorin e Menaxhimit të Teknologjisë së Informacionit në SUOGj "Koço Gliozheni" Tiranë –1(një) 

Përshkrimi i detyrave dhe përgjegjësitë e punës:

1. Opratori varet nga Sektori I Menaxhimit të Teknologjisë së Informacionit
2. Rregjistrimi i të dhënave  në bazë të rregullores së sektorit;
3. Futja në kompjuter në kohë dhe saktë të dhënat klinike në bazë të rubrikave përkatëse të programeve;
4. Ruatja e konfidencialitetit dhe mbrojtja e të drejtat e pacientëve;
5. Kryen detyra te tjera që kerkohen nga drejtuesi i sektorit.

Kandidatët duhet të plotësojnë këto kushtet:

a) Të jetë shtetas Shqipëtar.
b) Të ketë zotësi të plotë për të vepruar;
c) Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
d) Të jetë në kushte shëndetësore për  të kryer detyrat përkatëse;
e) Të mos jetë dënuar për vepra penale dhe të mos ketë proces në prokurori apo gjykatë;
f) Të mos jetë pushuar më parë nga administrata e SUOGj ”Koҫo Gliozheni”-nit apo Shërbimi Civil për thyerje të disiplinës a shkelje të tjera serioze;
g) Diplomë e shkollës së mesme;
Dokumentacioni i kërkuar:
Të interesuarit duhet të paraqesin dokumentat pranë S.U.O.Gj. "Koço Gliozheni", Tiranë brenda datës 22 Korrik deri më 3 Gusht  2026, si më poshtë:
a. Kërkesë me shkrim për t’u punësuar; 
b. Jetëshkrimi i plotësuar (CV); 
c. Diplomë e shkollës së mesme dhe Listë notash (të noterizuar); 
d. Çertifikata Profesionale;
e. Çertifikatë për gjuhët e huaja apo kualifikime të ndryshme; 
f. Referencë pune nga vendi ose vendet e punës ku ka punuar; 
g. Librezën e Punës ose (fotokopje të noterizuar) që vërtetojnë eksperiencën në punë; 
h. Çertifikatë Kompjuteri; 
i. Çertifikatë familjare; 
j. Fotokopje e kartës së identitetit (ID); 
k. Dëshmi penaliteti ( të datojë brenda 3 muajve të fundit); 
l. Raport mjekësor për aftësi në punë (të datojë brenda 3 muajve të fundit). 
Të gjitha dokumentat duhet të jenë origjinale ose fotokopje të noterizuara. Dokumentat të dorëzohen në zarf të mbyllur, i cili protokollohet.
Mënyra e vlerësimit të kandidatëve :

Kandidatët do të vlerësohen në lidhje me dokumentacion e dorëzuar, lidhur me kriteret, përvojën dhe kualifikimet e lidhura me fushën e pozicionit të punës, si dhe gjatë intervistës me gojë, lidhur me njohuritë mbi fushën, aftësitë, eksperiencën e mëparshme, kompetencën, motivimin dhe pritshmëritë në lidhje me përshkrimin e pozicionit të punës. 
Totali i pikëve është 40 dhe do të kryhet sipas tabelës së Shtojcës 1 miratuar me vendim bordi Nr. 3, datë 16.12.2022 për “Për miratimin e ndryshimeve në strukturën organizative të SUOGj “Koço Gliozheni”
 (bashkëlidhur njoftimit).

Dalja e rezultateve të konkurimit dhe komunikimi i tyre
Në përfundim të vlerësimit të kandidatëve, S.U.O.Gj. "Koço Gliozheni" do të shpallë fituesin në faqen e vet zyrtare. Fituesi do të njoftohet edhe nëpërmjet kontakteve të shënuara në aplikimin e paraqitur nga ana e këtij të fundit.

